г. Варшава, 6 студзеня 2022 года


Віншаванні Вернікам 
Праваслаўнай Царквы 
і іншых усходніх Цэркваў 
з нагоды Раства Хрыстова 
і Новага года


Высокашаноўнае Духавенства, Шаноўныя Свецкія Вернікі Праваслаўнай Царквы, 
Грэка-каталіцкай Царквы, а таксама іншых усходніх Цэркваў у Польшчы!

Свята Раства Хрыстова аб’ядноўвае ўсіх хрысціян глыбокім пачуццём супольнасці.
Ва ўсходняй традыцыі менавіта зараз перажываецца асаблівы час, калі ў Віфлеемскім гроце, у галечы і прыніжэнні, нараджаецца Хрыстос Пантакратар – Збаўца і Валадар Сусвету, які нясе ўсім нам цудоўнае пасланне міру, радасці і надзеі.

У гэты ўрачысты момант складаем самыя сардэчныя віншаванні духавенству і вернікам Праваслаўнай Царквы, Грэка-каталіцкай Царквы і іншых усходніх Цэркваў у Польшчы. Няхай за каляднай вячэрай, калі вы будзеце дзяліцца просвірай, усе вашыя сэрцы сагрэюцца цяплом любові і блізкасці. Няхай Раство будзе радасным і спакойным, пройдзе ў сямейным коле, прынясе духоўнае ўзмацненне, а таксама адпачынак ад паўсядзённых выпрабаванняў.

Мы толькі што распачалі новы, 2022 год. Прыміце, калі ласка, віншаванні ўсялякага дабрабыту ў будучыні, якая распачынаецца. Ва ўсходняй традыцыі ў пачатку года ў памяць аб хрышчэнне Ісуса Хрыста ў рацэ Іярдан адзначаецца Вадохрышча. Асвячоная вада дае вернікам моц духа і падтрымлівае добрае здароўе. Сардэчна зычым, каб 2022 год прынёс здзяйсненне надзей і спадзяванняў, а перадусім дазволіў вярнуцца да нармальнасці, якую пасля цяжкіх выпрабаванняў пандэміі вельмі прагнем. Будзем верыць, што нас чакае жаданая палёгка, радасць і лепшы час.

У гэты асаблівы святочны перыяд мы хочам выказаць вялікую павагу да дасягненняў усходняй духоўнай традыцыі. Яна займае вельмі важнае месца ў нашай Айчыне, дзе сустракаецца культурная спадчына Заходу і Усходу. Дзякуем Вам за беражлівае культываванне і развіццё гэтай традыцыі, а таксама перадаем самыя лепшыя і сардэчныя віншаванні.

Радаснага, спакойнага Раства Хрыстова і шчаслівага Новага года!

